**Δευτέρα 27 Ιανουαρίου 2025**

**Εβδομαδιαία ανασκόπηση - Weekly review**

**Η Ε.Σ.Α.μεΑ. ενημερώνει**

**27 ΙΑΝ**

[**Διαμαρτυρίες για το «Σπίτι μου 2» από άτομα με αναπηρία, χρόνιες ή/και σπάνιες παθήσεις**](https://www.esamea.gr/el/article/diamartyries-gia-to-spiti-moy-2-apo-atoma-me-anaphria-xronies-hkai-spanies-pathhseis)

Την τροποποίηση των κριτηρίων αξιολόγησης επιλεξιμότητας για το πρόγραμμα στεγαστικών δανείων προς φυσικά πρόσωπα «Σπίτι μου ΙΙ» ζητά με επείγουσα επιστολή της προς τους αρμόδιους υπουργούς η ΕΣΑμεΑ (επισυνάπτεται), μετά από διαμαρτυρίες ατόμων με αναπηρία, χρόνιες ή/και σπάνιες παθήσεις από όλη τη χώρα.

Το πρόγραμμα ΔΕΝ έχει διακριτά αυξημένα εισοδηματικά όρια για άτομα με αναπηρία, χρόνιες ή/και σπάνιες παθήσεις και μέλη των οικογενειών τους, ούτε αυξημένη επιδότηση των τόκων, όπως συμβαίνει για τρίτεκνους ή πολύτεκνους.

Η συμπερίληψη της αναπηρίας είναι επιβεβλημένη σε κάθε Πρόγραμμα της Στεγαστικής Στρατηγικής με διακριτό τρόπο, λαμβάνοντας υπόψη ότι τα άτομα με αναπηρία, χρόνιες ή/και σπάνιες παθήσεις και οι οικογένειές τους έχουν να αντιμετωπίσουν, παράλληλα με την μακροχρόνια οικονομική κρίση και την κρίση της πανδημίας, ένα άνευ προηγουμένου κύμα ακρίβειας στα προϊόντα, την ενέργεια, τα καύσιμα κ.α., η οποία καθιστά αδύνατη ακόμα και την κάλυψη των βασικών καθημερινών τους αναγκών, εάν ληφθεί υπόψη το δυσβάστακτο πρόσθετο κόστος που απαιτείται για την κάλυψη των αναγκών που πηγάζουν από την αναπηρία τους.

**22 ΙΑΝ**

[**Βαθαίνουν Φτώχεια και Κοινωνικός Αποκλεισμός για τα άτομα με αναπηρία, χρόνιες ή/και σπάνιες παθήσεις**](https://www.esamea.gr/el/article/bathainoyn-ftwxeia-kai-koinwnikos-apokleismos-gia-ta-atoma-me-anaphria-xronies-hkai-spanies-pathhseis)

* *Οι μισοί πολίτες με σοβαρή αναπηρία στις παραγωγικές ηλικίες βρίσκονται στο φάσμα της φτώχειας και του κοινωνικού αποκλεισμού*
* *Το 2023, σε κίνδυνο φτώχειας ή σε κοινωνικό αποκλεισμό βρέθηκε το 34,1% των ατόμων ηλικίας 16 ετών και άνω με σοβαρή αναπηρία, έναντι του 24,2% των ατόμων χωρίς αναπηρία της ίδιας ηλικίας*
* *Στα άτομα με σοβαρή αναπηρία ηλικίας 65 +, το ποσοστό κινδύνου φτώχειας αυξάνεται κατά 7 ποσοστιαίες μονάδες μεταξύ των ετών 2018 και 2023*
* *Το 27,8% των ατόμων με σοβαρή αναπηρία 16 έως 64 ετών και το 14,9% των ατόμων με σοβαρή αναπηρία 65 ετών και άνω αντιμετωπίζουν σοβαρές υλικές και κοινωνικές στερήσεις*

Αντικείμενο του 3ου Δελτίου Στατιστικής Πληροφόρησης του [Παρατηρητηρίου Θεμάτων Αναπηρίας](https://paratiritirioanapirias.gr/el) της ΕΣΑμεΑ για το 2024 είναι η Φτώχεια και ο Κοινωνικός Αποκλεισμός στα άτομα με αναπηρία, χρόνιες ή/και σπάνιες παθήσεις. Τα άτομα με αναπηρία, χρόνιες ή/και σπάνιες παθήσεις αποτελούν μια πληθυσμιακή ομάδα που βιώνει με τον πλέον σκληρό τρόπο, τις επιπτώσεις μιας παρατεταμένης και πολύπλευρης κρίσης. Στο σημερινό δυσχερές για την κοινωνία πλαίσιο, πέραν τις οικονομικής κρίσης έχουν προστεθεί υγειονομικές, κλιματικές και ενεργειακές απειλές, που επιδρούν επίσης υπέρμετρα στο βιοτικό επίπεδο των ατόμων με αναπηρία, χρόνιες ή/και σπάνιες παθήσεις.

**Ακολουθείστε την Ε.Σ.Α.μεΑ. στα social media**

[**https://www.facebook.com/ESAmeAgr/**](https://www.facebook.com/ESAmeAgr/)

[**https://twitter.com/ESAMEAgr**](https://twitter.com/ESAMEAgr)

**https://www.instagram.com/ncdpgreece/**

Youtube **ESAmeAGr**

**Ιστοσελίδα** [**www.esamea.gr**](http://www.esamea.gr)